钦定古今图书集成/明伦汇编/官常典/第066卷 > 南郡王义宣
## 钦定古今图书集成/明伦汇编/官常典/第066卷 > 南郡王义宣

按《宋书》本传，“南郡王义宣，生而舌短，涩于言论。元嘉
元年，年十二，封竟陵王，食邑五千户，仍拜右将军，镇
石头。七年，迁使持节、都督徐兖青冀幽五州诸军事、
徐州刺史，将军如故，犹戍石头。八年，又改都督南兖、
兖州刺史，当镇山阳。未行。明年，迁中书监，进号中军
将军，加散骑常侍，给鼓吹一部。时竟陵群蛮充斥，役”
刻民散，改封南谯王，又领石头戍事。十三年，出都督江州豫州之西陵晋熙新蔡三郡诸军事、镇南将军、
江州刺史。初，高祖以荆州上流形胜，地广兵彊，遗诏
诸子次第居之。谢晦平后，以授彭城王义康。义康入
相次江夏王义恭。又以临川王义庆宗室令望，且临
川烈武王有大功于社稷，义庆又居“之，其后应在义
宣。”上以义宣人才素短，不堪居上流。十六年，以衡阳
王义季代义庆，而以义宣代义季为南徐州刺史、都
督南徐州诸军事、征北将军，持节如故，加散骑常侍。
而会稽公主每以为言，上迟回久之。二十一年，乃以
义宣都督荆、雍、益、梁、宁、南北秦七州诸军事、车骑将
军、荆州刺史，持节、常侍如故。先赐中诏曰：“师护以在
西久，比表求还，出内左右，自是经国常理，亦何必其
应于一往。今欲听许，以汝代之。护虽无殊绩，洁己节
用，通怀期物，不恣群下，此信未易。非唯声著西土，朝
野以为美谈。在彼已有次第，为士庶所安，论者乃谓
未议迁之。今之回换，更在欲为汝耳。汝与护年时一
辈，各有其美，物议亦互有少劣。若今向事脱一减之
者，既于西夏交有巨碍，迁代之讥，必归责于吾矣。复
当为护怨，非但一诮而已也。如此则公私俱损，为不
可不先共善详此事，亦易勉耳，无为使人动生评论
也。”师护，义季小字也。义宣至镇，勤自课厉，政事修理。
白晳美须眉，长七尺五寸，腰带十围。多畜嫔媵，后房
千馀，尼媪数百，男女三十人。崇饰绮丽，费用殷广。进
位司空，改侍中，领南蛮校尉。二十七年，索敌南侵，义
宣虑寇至，欲奔上明。及敌退，太祖诏之曰：“善修民务，
不须营潜逃计也。”三十年，迁司徒、中军将军、扬州刺
史，侍中如故。未及就征，值元凶弑立，以义宣为中书
监、太尉、领司徒，侍中如故。义宣闻之，即时起兵，征聚
甲卒，传檄近远。会世祖入讨，义宣遣参军徐遗宝率
众一千，助为前锋。世祖即位，以义宣为中书监、都督、
扬豫二州刺史，加羽葆、鼓吹，给班剑四十人，持节、侍
中如故。改封南郡王，食邑万户。进谥义宣所生为献
太妃。封次子宜阳侯恺为南谯王，食邑千户。义宣固
辞内任，及恺王爵，于是改授都督荆、湘、雝、益、梁、宁、南
北秦八州诸军事、荆、湘二州刺史，持节、侍中、丞相如
故。降恺为宜阳县王。义宣将佐以下，并加赏秩。长史
张畅，事在本传。谘议参军蔡超专掌书记，并参谋，除
尚书吏部郎，仍为丞相咨议参军、南郡内史，封汝南
县侯，食邑千户。司马竺超民为黄门侍郎，仍除“丞相
司马、南平内史，其馀各有差。”义宣在镇十年，兵彊财
富，既首创大义，威名著天下，凡所求欲，无不必从。朝
廷所下制度，意所不同者，一不遵承。尝献世祖酒，先
自酌饮，封送所馀，其不识大体如此。初，臧质阴有异
志，以义宣凡弱，易可倾移，欲假手为乱，以成其奸。自
襄阳往江陵，见义宣便尽礼，事在《质传》。及至江州，每
密言说。义宣以为“有大才，负大功，挟震主之威，自古
鲜有全者，宜在人前，早有处分。且万姓莫不系心于
公，整众入朝，内外孰不欣戴。不尔，一旦受祸，悔无所
及。”义宣阴纳质言。而世祖闺庭无礼，与义宣诸女淫
乱。义宣因此发怒，密治舟甲，克孝建元年秋冬，举兵
报豫州刺史鲁爽、兖州刺史徐遗宝使同。爽狂酒失
旨，其年正月便反，遣府户曹送版，以义宣补天子，并
送天子羽仪。遗宝亦勒兵向彭城。义宣及质，狼狈起
兵，二月二十六日，加都督中外诸军事，置左右长史、
司马，使僚佐悉称名，遣传奉《表》曰：“臣闻博陆毗汉，获
疑宣后；昌国翼燕，见猜惠王。常谓异姓震主，嫌隙易
构，葭莩淳戚，昭亮可期。”臣虽庸懦，少希忠谨，值巨逆
滔天，忘家殉国，虽历算有归，微绩不树，竭诚尽愚，贯
之幽显。而微疑莫监，积毁日闻，投杼之声，纷纭溢听。
谅缘奸臣交乱，成是贝锦。夫浇俗之季，少贞节之臣；
冰霜竞至，靡后雕之木。并寝处凶世，甘荣伪朝，皆缨
冕之所弃，投畀之所取。至乃位超昔宠，任参大政，恶
苴丑勋，妄生邪说，疑惑明主，诬罔视听。又南从郡僚，
劳不足纪，横叨天功，以为己力，同弊相扇，图倾宗社。
臧质去岁忠节勋高，古贤鲁爽，协同大义，志契金石，
此等猜毁，必欲祸陷。昔汲黯尚存，刘安寝志，孔父既
逝，华督纵逆。臣虽不武，绩著艰难，复肆谗狡，规见诱
召。宗祀之危，缀旒非“所。臣托体皇基，连晖日月，王室
颠坠，咎在微躬，敢忘抵鼠之忌，甘受犯墉之责。辄征
召甲卒，分命众藩，使忠勤申愤，义夫效力，戮此凶丑，
谢愆阙廷，则进不负七庙之灵，退无愧二朝之遇。”临
表感愧，辞不自宣。上诏答曰：“皇帝敬问，朕以不天，招
罹屯难，家国阽危，翦焉将及。所以身先八百，雪清冤
耻，远凭高笇，共济艰难，遂登寡暗，嗣奉洪祀，尊戚酬
勋，实表心事。秕政阙职，所愿匡拯，而嘉言蔑闻，末德
先著，勤王之绩未终，毁冕之图已及。臧质崄躁无行，
见弃人伦，以此不识，志在问鼎。凶意将逞，先借附从，
扇诱欺炽，成此乱阶。如使群逆并济，众邪竞逐，将恐
瞻乌之命，未识所止，构怨连祸，孰知其极。”公明有不
照，背本崇奸，迷昵谗丑，还谋社稷。虽履霜有日，喧议

今便亲御六师，广命群牧，告灵誓众，直造柴桑，枭轘
元恶，以谢天下。然后警跸清江，鸣銮郢路，投戈袭衮，
面禀规勖。有宋不造，家祸“仍缠。昔岁事宁，方承远训，
冀以虚薄，永弭厥艰。岂谓曾未期稔，复睹斯舋，二祖
之业，将坠于渊，仰瞻鸿基，但深感恸。”太傅江夏王义
恭又与义宣书曰：“顷闻之道路，云二鲁背叛，致之有
由。谓不然之言，绝于智者之耳。忽见来表，将兴晋阳
之甲，惊愕骇惋，未譬所由。若主幼臣彊，政移蒙宰，或
时昏下，纵”在上畏逼，然后贤藩忠构，睹难赴机。未闻
圣主御世，百辟顺轨，称兵于言兴之初，扶危于既安
之日，以此取济，窃为大弟忧之。昔岁二凶构逆，四海
同奋，弟协宣忠孝，奉戴明主，元功盛德，既已昭著，皇
朝钦嘉，又亦优渥。丞相位极人臣，江左罕授，一门两
王，举世罕有，表倍推诚，彰于见事，出纳之宜，唯“意所
欲。褒升进益，方省后命，一旦弃之，可谓运也。吾等荷
先帝慈育，得及人群，思报厚恩，昊天罔极，竭力尽诚，
犹惧无补，奈何妄听邪说，轻造祸难。”国靡流言，遽归
愆于二叔；世无晁错，仍袭辙于七藩。弃汉苍之令范，
遵齐冏之败迹。往时仲堪假兵灵宝，旋害其族；孝伯
授之刘牢，忠诚逝踵。皆曩代之成事，当今之殷鉴也。
臧质少无美行，弟所具悉，凭恃末戚，并有微勤，承乏
推迁，遂超伦伍，籍西楚彊力，图济其私。凶谋若果，恐
非复池中物。鲁宗父子，世为国冤，太祖方弘遐略，故
爽等均雍齿之封，令据有五州，虎兕出于匣，是须为
刘渊耳。徐遗宝是垣护之妇弟，前因护之归于吾，苦
求北出，不乐远西近磐桓湖陆，示遣刘雍，其意见可。
雍是徐冲舅，适有密信，誓倒戈。自虏侵境以来，公私
雕弊，安以抚之，庶可宁静。弟复随而扰乱，吾恐边鄙
皆为禾黍。宜远寻高祖创业艰难，近念家国，比者祸
舋，时息兵戈，共安社稷，责躬谢过，诛除险佞，追保前
勋，传美竹帛。昔梁孝悔罪，景帝垂恩，阜质改过，肃宗
降泽，忠焉之诲，聊希往言，祸福之机，明者是察。主上
神武英断，群策如林，忠臣发愤，虎士投袂，雄骑布野，
舳舻盖川。吾以不才，忝权节钺，总督群帅，首加戎先，
指晨电举，式清南服。所以积行缓期，冀弟不远而悟。
如其遂溺奸说者，天实为之。临书慨懑，不识次第。义
宣移檄诸州郡，加进号位，遣参军刘谌之、尹周之等
率军下就臧质，雝州刺史朱修之起兵奉顺。义宣二
月十一日，率众十万发自江津，舳舻数百里。是日大
风，船几覆没，仅得入中夏口。以第八子慆为辅国将
军，留镇江陵。遣鲁秀、朱昙韶万馀人北诛朱修之。秀
初至江陵，见义宣既出，拊膺曰：“阿兄误大事，乃与痴
人共作贼，今年败矣。”义宣至寻阳，与质俱下，质为前
锋，至䧿头，闻徐遗宝败鲁爽于小岘授首，相视失色。
世祖使镇北大将军沈庆之送爽首示义宣，并与书：
“仆荷任一方，而衅生所统。近聊率轻师，指往翦扑。军
锋裁交，贼爽授首。公情契异常，或欲相见，及其可识，
指送相呈。”义宣、质并骇惧。上先遣豫州刺史王元谟
舟师顿梁山洲内，东西两岸为却月城，营栅甚固。义
宣屡与元谟书，要令降。元谟书报曰：“频奉二诲，伏对
战骇。先在彭泗，闻诸将皆云，必有今日之事，以鄙意
量，谓无此理。去年九月，故遣参军光僧瑗修书表心，
并密陈入相之计，欲使周旦之美，复见于今。岂意理
数难推，果至于此。昔因幸会，蒙国士之顾，思报厚德，
甘起泉壤”，岂谓一旦事与愿违，公崇长奸回，自放西
服，信邪细之说，忘大节之重，溺流狡之志，灭君亲之
恩，狎翫极宠，越希非觊，视宗世祀，自图颠覆，瞑目行
事，未有如斯之甚者也。乃复枉覃书檄，远示见招。此
则丹心微款，未亮于高鉴；赤诚幽志，虚感于平日。环
念周回，始悟知己之为难也。公但念提职在昔，不思
善教有本，徒见徐、鲁去就，未知仗义有人，岂不惜哉！
有臣则欲其忠，诱人而导诸逆，君子忠恕，其如是乎？
苟不忠恕，则《择木》之翰，有所不集矣。夫挑妾者爱其
易，求妻则敬其难。若承命如响，将焉用之？原毂存舆，
无礼必及。窃恐荆郢之士，已当潜贰其怀，非皇都陋
臣，秉义不“徙，公虽心迷迹往，犹愿勉建良图。抑抚军
忠壮慷慨，亮诚有素，《新亭》之勋，莫与为等”，而妄信奸
虚，坐相贬谤，不亦惑哉！幸承人乏，夙诫前驱，精甲已
次，近路镇军，络绎继发。太傅骠骑嗣董元戎，乘舆亲
御六师，威灵遐振，人百其气，慕义如林，舟骑云回，赫
奕千里，辄属鞬秉锐，与执事周旋，受命当仁，理“无所
让。夫君道既尽，民礼亦绝，执笔裁答，感慨交怀。”抚军
柳元景据姑熟，为大统偏师，郑琨、武念戍南浦，质迳
入梁山，去元谟一里许，结营义宣屯芜湖。五月十九
日，西南风猛，质乘风顺流攻元谟西垒，冗从仆射胡
子友等战失利，弃垒渡就元谟。质又遣将庞法起数
千兵从洲外趋南浦，仍使自后掩元谟。与琨、念相遇，
法起战大败，赴水死略尽。二十一日，义宣至梁山，质
上出军东岸攻元谟，元谟分遣游击将军垣护之、竟
陵太守薛安都等出垒奋击，大败质军，军人一时投水。护之等因风纵火，焚其舟乘，风势猛盛，烟焰覆江。
义宣时屯西岸，延火烧营殆尽，诸将乘风火之势，纵
兵攻之，众一时奔溃。义宣与质相失，各单舸迸走。东
人士庶并归顺，西人与义宣相随者，船舸犹有百馀。
女先适臧质子，过寻阳，入城取女，载以西奔。至江夏，
闻巴陵有军，被抄断，回入迳口，步向江陵，众散且尽，
左右唯十许人，脚痛不能复行，就民僦，露车自载，无
复食，缘道求告。至江陵郭外，遣人报竺超民，超民具
羽仪兵众迎之，时外犹自如旧，带，甲尚万馀人。义宣
既入城，仍出听事，见客左右翟灵宝诫使抚慰众宾
以臧质违指授之宜，用致失利。今治兵缮甲，更为后
图。昔汉高百败，终成大业，而义宣忘灵宝之言，误云
“项羽千败。”众咸掩口而笑。鲁秀、竺超民等犹为之爪
牙，欲收合馀烬，更图一决。而义宣惛垫，无复神守，入
内不复出，左右腹心相率奔叛。鲁秀北走，义宣不复
自立，欲随秀去，乃于内戎服幐囊盛粮，带佩刀，携息
慆及所爱妾五人，皆著男子服相随。城内扰乱，白刃
交横，义宣大惧，落马，仍便步地。超民送城外，更以马
与之，超民因还守城。义宣冀及秀望诸将送北入。虏
既失秀所在，未出郭，将士逃散尽，唯馀慆及五妾、两
黄门而已。夜还向城，入南郡空廨，无床，席地。至旦，遣
黄门报超民，超民遣故车一乘，载送刺奸。义宣送止
狱户，坐地叹曰：“臧质老奴误我！”始与五妾俱入狱，五
妾寻被遣出。义宣号泣语狱吏曰：“常日非苦，今日分
别始是苦。”大司马江夏王义恭诸公王八座《与荆州
刺史》朱修之《书》曰：“义宣反道叛恩，自陷逆极，大义灭
亲，古今同准，无将之诛，犹或囚杀，况丑文悖志，宣灼
遐迩，锋指绛阙，兵缠近郊，舋逼忧深，臣主旰食。赖朝
略震明，祖宗灵庆，罪人斯得，七庙弗隳，司刑定罚，典
辟攸在。而皇慈逮下，愍其愚迷，抑法申情，屡奏不省，
人神悚遑，省心震惕。义宣自绝于天，理无容受社稷
之虑。臣子责深，便宜专行大戮，以纾国难。但加诸斧
钺，有伤圣仁。示以弘恩，使自为所，上全天德，下一洪
宪。”临书悲慨，不复多云。书未达，修之至江陵，已于狱
尽焉，时年四十。世祖听还葬。义宣子悰、恺、恢、憬、惔。
惇、慆伯、实业、悉达、法导、僧喜、慧正、慧知、明弥虏、妙觉、
宝明，凡十八人，恺、恢、惔、惇并于江陵墓所赐死。悉
达早卒，馀并与义宣俱为朱修之所杀，蔡超及谘议
参军颜乐之、徐寿之等诸同恶并伏诛。超，济阳考城
人，父茂之，侍庐陵王义真读书，官至彭城王义康骠
骑从事中郎、始兴太守。超少有才学，初为兖州主簿。
时令百官举才，超与前始宁令同郡江淳之、前征南
参军会稽贺道养并为兴安侯义宾所表荐。竺超民，
青州刺史竺夔子也。